O'Donnell reg om tokse te bêre | Netwerk24
O'Donnell reg om tokse te bêre
Tommy O'Donnell in een van sy 186 wedstryde vir Munster. Foto: Getty Images
The Irish Times berig sy aankondiging is Maandag op Munster se amptelike webblad gemaak.
"Dit was 'n enorme eer om Munster vir die afgelope 14 seisoene te kon verteenwoordig. Ek voel dis nou die regte tyd vir my en my familie om rugby vaarwel toe te roep," sê die 33-jarige O'Donnell, wat 186 wedstryde vir Munster gespeel het.
"Ek is só trots daarop dat ek kan uittree as iemand wat slegs vir een klub gespeel het. Ek is gemaklik met my besluit nadat ek my droom sedert ek 16 jaar oud was deur Munster en Ierland se stelsel nagestreef het."
Johann van Graan, Munster se Suid-Afrikaanse afrigter, het O'Donnell groot lof toegeswaai.
"Om vir 14 seisoene op só 'n hoë vlak te speel getuig van sy gehalte en deursettingsvermoë. Ek kan Tommy net bedank vir alles wat hy vir Munster gedoen het, maar hy het steeds vir die res van die seisoen 'n rol om te speel." – Sportredaksie